钦定古今图书集成/明伦汇编/交谊典/第069卷 > 春秋四传 > 《僖公三年友莅盟》
## 钦定古今图书集成/明伦汇编/交谊典/第069卷 > 春秋四传 > 《僖公三年友莅盟》

《春秋》冬，公子友如齐莅盟。
《公羊传》：“莅盟者何？往盟乎彼也。”

〈注〉犹曰“往盟于齐。”莅，临也。时齐国都，盟主，国主名不出者，《春秋》王鲁，故言“莅”以见王义，使若王者遣使临诸侯，盟饬法度。

其言“来盟”者何？来盟于我也。

〈注〉此亦因鲁都以见王义，使若来之京师盟，白事于王。不加莅者，来就鲁，鲁已尊矣。

《糓梁传》“莅者，位也。”

〈注〉《傅例》曰：“莅，位也。内之前定之盟谓之莅，外之前定之盟谓之来。”盟誓之言素定，今但往其位而盟，

其不日前定也。不言及者，以国与之也。不言其人，亦
以国与之也。